Румяна Каменска-Донкова
Предчувствие

chitanka.info

Ако властта на твоята магия

не се заличи от годините

и образът ти не се покрие

с прах на забрава и минало,

ако името ти не се слее

с потока думи случайни,

ако гласът ти не се разпилее

в монотонно звучаща безкрайност,

ще те извиквам в паметта си —

полуистински, полувидение,

ще трептят в мен почти угаснали

следи от предишни съмнения.

И както сега ще се питам

за онова, неизживяното,

но не с тъга, с любопитство,

нищожно ли бе или голямо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.